**Nogometni klub Milicioner** (NK Milicioner) iz Zagreba bio je policijski klub osnovan 1945. godine pod imenom **Fizkulturno društvo Milicija**. Bio je treći zagrebački klub poslije Drugog svjetskog rata koji je izborio prvoligaško natjecanje. Djelatnost kluba prestaje 7. veljače 1952. godine kada se spaja s Zagrebom.

Nazivi kluba
------------

Klub je u svojoj prvoj natjecateljskoj sezoni 1946. nosio naziv **Fizkulturno društvo Milicija**, poslije koje mijenja naziv u **Fizkultruno društvo Milicioner**. Nakon natjecateljske sezone 1947./48. nosi naziv **Nogometni klub Milicioner**. Od 1950. godine do 7. veljače 1952. godine nosio je naziv **Nogometni klub Borac**.

Natjecanje i uspjesi
--------------------

Klub je u šest godina postojanja postigao veliki rezultatski napredak. 1946. godine zauzima posljednje mjesto u prvenstvu Zagreba bez bodova i postignutog pogotka. U sezoni 1947./48. plasirao se u doigravanje Hrvatske lige (3. razred natjecanja), gdje u završnoj odlučujućoj utakmici gubi od osječkog "Proletera". U sezoni 1948./49. prvak je Hrvatske lige, a u slijedećoj sezoni postiže najveći uspjeh, prvak je druge savezne lige, te se plasira u 1. Saveznu ligu. U prvoj ligi osvaja skromno 9. mjesto, te prestaje s radom i spaja se s Zagrebom koji time dobiva prvoligaški status. U Kupu maršala Tita 1949. dolazi do četvrtzavšrnice gdje gubi od beogradske "Crvene zvezde" 3:1.

Zanimljivosti
-------------

U sezoni 1948./49. osvaja prvo mjesto u Hrvatskoj ligi (3. razred natjecanja) ispred drugoplasiranog Zagreba s kojim će se spojiti tri godine kasnije u jedan nogometni klub.

Učinak po sezonama
------------------

### Prvenstva

| Sezona | Razred | Liga | Broj momčadi | Mjesto | Sus. | Pob. | Neo. | Por. | Po.p. | Pr.p. | Bod. |
| --- | --- | --- | --- | --- | --- | --- | --- | --- | --- | --- | --- |
| 1946. | I. | Prvenstvo Zagreba (A skupina) | 8 | 8. | 7 | 0 | 0 | 7 | 0 | 46 | 0 |
| 1947./48. | III. | Hrvatska liga (kup sustav) | 8 | 2. | 4 | 2 | 1 | 1 | 11 | 2 | 5 |
| 1948./49 | III. | Hrvatska liga | 10 | 1. | 18 | 13 | 3 | 2 | 48 | 14 | 29 |
| 1950. | II. | 2. Savezna liga | 11 | 1. | 20 | 10 | 5 | 5 | 46 | 19 | 25 |
| 1951. | II. | 1. Savezna liga | 12 | 9. | 22 | 7 | 4 | 11 | 30 | 33 | 18 |
|

### Završna natjecanja Kupa

#### Kup maršala Tita 1949.

* 1/16 završnice: Jedinstvo (Trebinje) - Milicioner 0:5
* 1/8 završnice: Milicioner - Srem (Srijemska Mitrovica) 4:1
* četvrtzavršnica: Crvena zvezda (Beograd) - Milicioner 3:1

#### Kup maršala Tita 1950.

* 1.krug: Dinamo (Vinkovci) - Borac 0:8
* 1/16 završnice: Borac – Napredak (Kruševac) 0:2

#### Kup maršala Tita 1951.

* 1.krug: Naprijed (Sisak) - Borac 1:0

Poznati igrači i treneri
------------------------

* Branko Zebec
* Vladimir Klaić
* Ljubo Benčić (trener)
* Branko Kralj

Izvori
------

* Zagrebački nogometni savez: Zlatni jubilej ZNS 1919-1969
* NK Maksimir: „Zagreb" Arhivirano 2011-11-23 na Wayback Machine-u
* Kup maršala Tita 1947. - 1991.
* (engleski) Croatia - Final Tables
* (danski) NK Zagreb Arhivirano 2016-09-13 na Wayback Machine-u

| * p
* r
* u
NK Zagreb |
| --- |
| klub | klub • prvenstvene sezone • u kupovima • u međunarodnim natjecanjima |
| povezani klubovi | Amateur • HTŠK Zagreb • ŠK Zagreb • Grafičar • Milicioner (Borac) • Zagrebački plavi |
| stadion | Kranjčevićeva |
| suparnici | Dinamo (zagrebački derbi) |
| ostalo | kategorija • igrači (popis) |